open-index/open-wikipedia-markdown huggingface dataset:
இலக்சுமண் சிங் சங்பங்கி

**இலக்சுமன் சிங் சங்பங்கி** (*Lakshman Singh Jangpangi*) (1905-1976)  இந்திய நாட்டின் அரசு ஊழியர் ஆவார். கார்டோக் மற்றும் யதுங் பிராந்தியங்களில் முன்னாள் இந்திய வர்த்தக முகவராக இருந்தார்.  1905 ஆம் ஆண்டு சூலை மாதம் 24 ஆம் தேதி இந்திய நாட்டின் உத்தரகண்ட் மாநிலத்தின் சோகர் பள்ளத்தாக்கில் உள்ள பர்புவில் பிரிட்டிசு நிர்வாகத்தின் பணக்கார அதிகாரியான ராய் சாகேப் சோகன் சிங்கிற்கு பிறந்தார்.  அல்மோரா நகராட்சியில் பள்ளிப்படிப்பை முடித்தார். அலகாபாத் பல்கலைக்கழகத்தில் இளங்கலை இறுதிப் படிப்பை முடித்தார்.

1930 ஆம் ஆண்டில், மேற்கு திபெத்தில் உள்ள கார்டோக்கில் உள்ள பிரிட்டிசு வர்த்தக நிறுவனத்தில் கணக்காளராகச் சேர்ந்தார். மேலும் 1941 ஆம் ஆண்டு பணிபுரியும் வர்த்தக முகவராக பதவி உயர்வு பெற்றார். 1946 ஆம் ஆண்டில், அவர் வர்த்தக முகவராக ஆனார்.  1959 ஆம் ஆண்டு வரை யதுங் பிராந்தியத்திற்கு மாற்றப்படும் வரை பதவியில் தொடர்ந்தார். 1962 ஆம் ஆண்டு வர்த்தக முகமைகள் ஒழிக்கப்பட்டதன் மூலம் பணியில் இருந்து ஓய்வு பெற்றார். இந்திய அரசு 1959 ஆம் ஆண்டில், தேசத்திற்கு அவர் ஆற்றிய சேவைகளுக்காக நான்காவது உயரிய இந்திய குடிமகன் விருதான பத்மசிறீ விருதை வழங்கி கௌரவித்தது.

இலக்சுமன் சிங் சங்பங்கி  1976 ஆம் ஆண்டு கல்துவானி நகரத்தில் 71 வயதில் இறந்தார்.

## மேற்கோள்கள்

பகுப்பு:1976 இறப்புகள்
பகுப்பு:1905 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
அறுமுளை

**அறுமுளை** (*Arumulai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள ஒரத்தநாடு வட்டத்தில் உள்ள ஒரு கிராமம் ஆகும்.

## மக்கள்தொகை
2011 மக்கள்தொகை கணக்கெடுப்பின்படி, அருமுளையில் 514 ஆண்கள் மற்றும் 480 பெண்கள் என மொத்தம் 994 பேர் உள்ளனர். பாலின விகிதம் 1022 ஆக இருந்தது. எழுத்தறிவு விகிதம் 80.29ஆக இருந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
ரவாங் தொடருந்து நிலையம்

**ரவாங் தொடருந்து நிலையம்** (ஆங்கிலம்: *Rawang Railway Station* மலாய்: *Stesen Keretapi Rawang*); சீனம்: 万挠火车站) என்பது மலேசியா, பேராக், கோம்பாக் மாவட்டம், ரவாங் நகரில் அமைந்துள்ள ஒரு தொடருந்து நிலையம் ஆகும். ரவாங் நகரத்தின் பெயரே இந்த தொடருந்து நிலையத்திற்கும் வைக்கப்பட்டு உள்ளது.

மலேசியாவில் மிகப் பழைமையான தொடருந்து நிலையங்களில் இந்த நிலையமும் ஒன்றாகும். இந்த நிலையம் 1892-ஆம் ஆண்டு திறக்கப்பட்டது. பின்னர் மின்மயமாக்கல் திட்டத்தின் கீழ், 2007 ஏப்ரல் 21-ஆம் தேதி, ராசா; செரண்டா; மற்றும் பத்தாங்காலி நகரங்களில் இருக்கும் கொமுட்டர் நிலையங்களுடன் இதன் சேவைகள் இணைக்கப்பட்டன.

## பொது

2015-ஆம் ஆண்டில் இருந்து, இந்த நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் இடிஎஸ்; கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.

ரவாங் தொடருந்து நிலையத்தின் சேவை 2008 சனவரி 5-ஆம் தேதி கோலா குபு பாரு வரை நீட்டிக்கப்பட்டது. பின்னர் 2009 சூன் 1-ஆம் தேதி இந்த சேவை தஞ்சோங் மாலிம் வரை நீட்டிக்கப்பட்டது.

### கிள்ளான் துறைமுக வழித்தடம்

கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த நிலையத்திலும் இரண்டு நடைபாதைகள் உள்ளன. 

அத்துடன் ஒரு தீவும் உள்ளது. (கேடிஎம் கொமுட்டர்; கேடிஎம் இடிஎஸ் ஆகிய இரண்டு தொடருந்துச் சேவைகளும் உள்ளன. பழைய தொடருந்து நிலையம் உடைக்கப்பட்டு விட்டது.

### பயணச்சீட்டு வசதிகள்

இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); கொமுட்டர் பயனர்களுக்குப் பிரத்தியேகமாக ஒரு கால் பாலம் (*Foot Bridge*) போன்றவற்றுடன் இந்த நிலையம் அமைக்கப்பட்டு உள்ளது. 

அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.

## சேவைகள்

ரவாங் தொடருந்து நிலையம், ரவாங் நகரத்திற்கும், அதன் புறநகர்ப் பகுதிகளுக்கும் மற்றும் ரவாங் நகரத்திற்கு அருகிலுள்ள புறநகர்ப் பகுதிகளுக்கும் சேவை செய்கிறது. ரவாங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் ரவாங் நகரத்திற்கான முக்கிய தொடருந்து முனையமாகவும் செயல்படுகிறது.

### கோம்பாக் மாவட்டம்

பேராக், கோம்பாக் மாவட்டத்தில் ரவாங் நகரின் மேற்குப் பகுதியில் இருந்து இந்த நிலையம் அமைந்துள்ளது. 

இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை சற்று தொலைவில் உள்ளது. கிள்ளான் துறைமுக நிலையத்திற்கான நேரடிச் சேவைகள் 2017-இல் அறிமுகப்படுத்தப்பட்டன.

## ரவாங் நிலைய காட்சியகம்


File:EMU approaches Rawang Station (3559740876).jpg
File:Rawang railway station (exterior), Rawang.jpg
File:KMT Komuter EMU (3559741016).jpg



## மேற்கோள்கள்

* 

## மேலும் காண்க
* ரவாங்
* குவாங்
* செரண்டா
* ராசா
* செலாயாங் நகராட்சி
* குண்டாங்

## வெளி இணைப்புகள்

* Serendah KTM Railway Station

பகுப்பு:ரவாங்-சிரம்பான் வழித்தடம்
பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:சிலாங்கூர் தொடருந்து நிலையங்கள்
பகுப்பு:கோம்பாக் மாவட்டம்
ஜெயந்த பட்டர்

**ஜெயந்த பட்டர்** (*Jayanta Bhatta*) (பிறப்பு:கிபி 820 – இறப்பு:கிபி 900)) இந்தியாவின் காஷ்மீர் கவிஞரும்,  நியாய தத்துவ ஆசிரியரும், காஷ்மீர உத்பால வம்ச மன்னர் சங்கரவர்மனின் ஆலோசகரும் ஆவார்.இவர் நியாய தத்துவம் குறித்து மூன்று நூல்களை எழுதியுள்ளார். அவைகல் தற்போது கிடைக்கவில்லை. இவர் பாணினி எழுதிய சமசுகிருத மொழி இலக்கண நூலான அஷ்டாத்தியாயீக்கு விளக்க உரை எழுதியுள்ளார்.
## படைப்புகள்
*  நியாயமஞ்சரி (நியாய தத்துவ நூல்) 
* நியாயமாலிகா  (நியாய தத்துவ நூல்) 
* ஆகமதாம்பரா (நாடக நூல்)

## மேற்கோள்கள்


பகுப்பு:இந்திய மெய்யியலாளர்கள் 
பகுப்பு:காஷ்மீர் மக்கள்
பகுப்பு:சமசுகிருத நூலாசிரியர்கள்
டிசிப்ரோசியம் செலீனைடு

**டிசிப்ரோசியம் செலீனைடு** (*Dysprosium selenide*) Dy2Se3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். டிசிப்ரோசியத்தின் செலீனைடு உப்புகளில் ஒன்றாகக் கருதப்படும் இதை டிசிப்ரோசியம் ஆக்சைடு அல்லது டிசிப்ரோசியம்(III) குளோரைடு சேர்மத்துடன் ஐதரசன் செலீனைடுடன் சேர்த்து வினைபுரியச் செய்வதால் உருவாகிறது. டிசிப்ரோசியத்தையும் செலீனியத்தையும் உயர் வெப்பநிலையில் வினைபுரியச் செய்தாலும் டிசிப்ரோசியம் செலீனைடு உருவாகும். It reacts with ஆர்சனிக் முச்செலீனைடு சேர்மத்துடன் இது வினைபுரிந்தால் DyAsSe3 உருவாகும்.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:செலீனைடுகள்
சுதாரக் ஓல்வே

**சுதாரக் ஓல்வே** (*Sudharak Olwe*) இந்திய நாட்டின் மகாராட்டிரம் மாநிலத்தின் மும்பை பகுதியைச் சேர்ந்த ஒரு ஆவண புகைப்படக் கலைஞர் ஆவார். 1966 ஆம் ஆண்டு மார்ச் மாதம் 19 ஆம் தேதி பிறந்தார். இவரது படைப்புகள் தேசிய வெளியீடுகளில் இடம்பெற்று மும்பை, தில்லி, மால்மோ (சுவீடன்), லிசுபன், ஆம்சுடர்டாம், லாசு ஏஞ்சல்சு, வாசிங்டன் மற்றும் டாக்கா ஆகிய இடங்களில் காட்சிப்படுத்தப்பட்டுள்ளன.

வாழ்க்கையின் சோகமான சமூக நாடகத்தின் நிர்வாண யதார்த்தத்தை வெளிப்படுத்தியதற்காக இவர் இந்திய துணைக்கண்டத்தில் மகத்தான பாராட்டையும் பிரமிப்பையும் பெற்றுள்ளார். 2005 ஆம் ஆண்டில், தேசிய புவியியல் இதழின் "அனைத்து சாலைகள் புகைப்படம் எடுக்கும் திட்டம்" விருது பெற்ற நான்கு பேரில் இவரும் ஒருவர் ஆவார். 2016 ஆம் ஆண்டு  சமூகப் பணிக்காக இந்திய நாட்டின் மிக உயரிய சிவிலியன் விருதுகளில் ஒன்றான பத்மசிறீ விருது இவருக்கு வழங்கப்பட்டது.

## ஆரம்ப கால வாழ்க்கை
சுதாரக் ஓல்வே இந்திய நாட்டின் மகாராட்டிரம் மாநிலத்தில் உள்ள அகோலா மாவட்டத்தினை சார்ந்தவர் ஆவார். மும்பையில் உள்ள சர் சேசே   அப்ளைடு ஆர்ட் நிறுவனத்தில் 1986 ஆம் ஆண்டு புகைப்படக் கலையில் டிப்ளமோ பட்டம் பெற்றுள்ளார். மேலும் மும்பையில் உள்ள செயின்ட் சேவியர் கல்லூரியில் திரைப்படம் மற்றும் வீடியோ தயாரிப்பில் 1992 ஆம் ஆண்டு டிப்ளமோ பட்டம் பெற்றார். ஆனால் அவர் தனது வெற்றிக்கு கல்வித் தகுதியை விட அனுபவத்தை வரவு வைக்கிறார். மும்பையில் உள்ள தனது வீட்டிலிருந்து தெலங்கானா மாநிலத்தின் தலைநகரான ஐதராபாத்திற்கு சில காலம் ஓடிப்போனார்.  இவரது படங்களில் அவர் சித்தரிக்கும் சாலை வாழ்க்கையைப் பற்றி இவருக்குக் கற்றுக் கொடுத்தது. புகைப்படக்கலை ஊக்குவிப்பு அறக்கட்டளைக்கு இவர் தலைமை தாங்குகிறார். இது நகர்ப்புறங்களில் மட்டுமின்றி கிராமப்புறங்களிலும் உள்ள இளைஞர்களிடையே புகைப்படக்கலை பற்றிய அறிவைப் பரப்புவதை நோக்கமாகக் கொண்டுள்ளது.

## மேற்கோள்கள்

பகுப்பு:1966 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
புள்ளி மார்பு ஆள்காட்டி

**புள்ளி மார்பு ஆள்காட்டி** (*Spot-breasted lapwing*)(*வனெல்லசு மெலனோசெபாலசு*) என்பது சரத்ரிடே குடும்பத்தில் உள்ள ஒரு வகை பறவை சிற்றினம் ஆகும். இது எத்தியோப்பியன் மலைப்பகுதிகளில் மட்டுமே காணப்படும் அகணிய உயிரி.

எத்தியோப்பிய மேட்டு நிலங்களில் காணப்படும் கருப்பு தலை, வெள்ளை புருவம், கருப்பு தொண்டை மற்றும் மார்பகத்தின் குறுக்கே கரடுமுரடான புள்ளிகளைக் கொண்டது. புல்வெளி, கரம்பை நிலம் மற்றும் சதுப்புநிலம் உள்ளிட்ட ஈரமான மற்றும் வறண்ட மலை வாழ்விடங்களில் காணப்படுகிறது

## மேற்கோள்கள்
கடோலினியம் அசிட்டேட்டு

**கடோலினியம் அசிட்டேட்டு** (*Gadolinium acetate*) Gd(CH3COO)3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இலாந்தனைடு வகை தனிமமான கடோலினியத்தின் அசிட்டேட்டு உப்பாக இது வகைப்படுத்தப்படுகிறது. நிறமற்ற படிகமான இது நீரில் கரையக்கூடியதாகும். நீரேற்றையும் உருவாக்கும். இதன் நான்குநீரேற்று தரை நிலை பெரோகாந்தத்தன்மையைக் கொண்டுள்ளது.
## தயாரிப்பு
கடோலினியம் ஆக்சைடுடன் அசிட்டிக் அமிலத்தை வினைபுரியச் செய்வதன்  மூலம் கடோலினியம் அசிட்டேட்டின் நான்குநீரேற்றை படிகமாக்க முடியும்:
: Gd2O3 + 6 HOAc + 5 H2O → [(Gd(OAc)3(H2O)2)2]·4H2O
## பண்புகள்
[Gd4(CH3COO)4(acac)8(H2O)4] என்ற அணைவுச் சேர்மத்தை மெத்தனால் கரைசலில் உள்ள மூவெத்திலமீன் முன்னிலையில் கடோலினியம் அசிடேட்டு மற்றும் அசிட்டைலசிட்டோனின் பின்னோக்கு  வினையின் மூலம்  பெறலாம்.
## மேற்கோள்கள்

பகுப்பு:கடோலினியம் சேர்மங்கள்
பகுப்பு:அசிட்டேட்டுகள்
காட்டாங்குளத்தூர் காளத்தீசுவரர் கோயில்

**காட்டாங்குளத்தூர் காளத்தீசுவரர் கோயில்** என்பது தமிழ்நாடு மாநிலத்தில் செங்கல்பட்டு மாவட்டத்தின் காட்டாங்குளத்தூர் புறநகர்ப் பகுதியில் அமைந்துள்ள ஒரு சிவன் கோயில் ஆகும். காளத்தீசுவரர் இறைவராக வீற்றிருக்கும் இக்கோயிலின் தாயார் ஞானாம்பிகை ஆவார். இக்கோயிலில் தனியாக நவக்கிரக சன்னதி இல்லை. நாகர் உருவம் தரித்த இராகு, கேது காட்சியளிக்கின்றனர். இராகு, கேது பரிகார பூசைகள் நடைபெறுகின்றன.

கடல் மட்டத்திலிருந்து சுமார் 83 மீட்டர் உயரத்தில் அமைந்துள்ள காட்டாங்குளத்தூர் காளத்தீசுவரர் கோயிலின் புவியியல் ஆள்கூறுகள்,  ஆகும்.

விஷ்ணு, பிரம்மா, துர்க்கை, தட்சிணாமூர்த்தி, சண்டிகேசுவரர், விநாயகர், வள்ளி தெய்வானை சமேத சுப்பிரமணியர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - காட்டாங்குளத்தூர் காளத்தீசுவரர் கோயில்

பகுப்பு: செங்கல்பட்டு மாவட்டத்திலுள்ள சிவன் கோயில்கள்
தெரபோசா

***தெரபோசா*** (*Theraphosa*) என்பது தென் அமெரிக்க தரான்டுலாவின் ஒரு பேரினமாகும்., இது 1805ஆம் ஆண்டில் சார்லஸ் அதானசு வால்கெனேர் என்பவரால் முதலில் விவரிக்கப்பட்டது. *தெரபோச* சிலந்திகள் அறியப்பட்ட சிலந்திகளுள் மிகப்பெரிய சிலந்திகளாகும். மேலும் இவை பொதுவாக ஆங்கிலத்தில் **வெளிர்நீல பாத கோலியாத்** என்று அழைக்கப்படுகின்றன. இது கயானா, பிரேசில், வெனிசுலா மற்றும் கொலம்பியாவில் காணப்படும் மூன்று சிற்றினங்களைக் கொண்டுள்ளது. இவை தங்கள் உணரடி மற்றும் கால்களின் மயிர்க்கால்களைத் தேய்ப்பதன் மூலம் கரகரப்பொலியினை ஏற்படுத்துகின்றன.

## பண்புகள்
இந்த பேரினத்தின் *தரான்டுலாக்கள்* இவற்றின் பெரிய அளவு மற்றும் கால்களின் மூட்டுச்சில் மற்றும் கணுக்காலுள்ளெலும்பு பிரிவுகளில் நீண்ட முடிகள் இல்லாததின் அடிப்படையில் வகைப்படுத்தப்படுகின்றன. முன்பக்க காக்சே 1 மற்றும் 2-ல் ஒலிமீட்டும் முடிகள் இருப்பதால் இதை மேலும் வேறுபடுத்தி அறியலாம். பெண் பூச்சிகளில் தனித்த தனிச்சிறப்பு விந்துப்பை உள்ளது.

## நடத்தை
இந்த தரான்டுலாக்கள் தரையில் உள்ள துளைகளில் காணப்படுகின்றன. பொதுவாகப் பயன்படுத்தப்படாத வளைகளில், இவை தத்தெடுத்து தங்கள் சொந்தமாக வாழிடமாகப் பயன்படுத்துகின்றன. இவை பொதுவாக ஆறுகளுக்கு அருகில் காணப்படுகின்றன. மேலும் அதிக அளவு முதுகெலும்பில்லாதவை மற்றும் சிறிய தவளைகள் மற்றும் பல்லிகள் போன்ற மிகச் சிறிய முதுகெலும்பிகளைச் சாப்பிடுகின்றன.

## சிற்றினங்கள்
 உலக சிலந்தி பட்டியல் கீழ்க்கண்ட மூன்று சிற்றினங்களை ஏற்றுக்கொண்டுள்ளது.

* *தெரபோசா அபோபைசிசு* திண்டெர், 1991 - கொலம்பியா, வெனிசுலா மற்றும் பிரேசில்
* *[[கோலியாத் சிலந்தி|தெரபோசா ப்ளாண்டி]]* லாட்ரெயில், 1804 - வெனிசுலா, பிரேசில் மற்றும் கயானா
* *தெரபோசா ஸ்டிர்மி* ருட்லோஃப் & வெயின்மேன், 2010 - கயானா மற்றும் பிரேசில்

ஒரு சிற்றினம் *செரிகோபெல்மா* பேரினத்திற்கு மாற்றப்பட்டுள்ளது *.*
* *தெரபோசா பனமனம்* கார்ஷ், 1880 → *செரிகோபெல்மா பனமனும்*

## மேற்கோள்கள்

## வெளி இணைப்புகள்
* இனம் தகவல்

பகுப்பு:கணுக்காலி பேரினங்கள்
இலாந்தனைடு குளோரைடுகள்

**இலாந்தனைடு குளோரைடுகள்** (*Lanthanide chlorides*) என்பவை இலாந்தனைடு தனிமங்களான இலந்தனத்திலிருந்து இலூட்டீசியம் வரையிலான தனிமங்கள் குளோரினுடன் வினைபுரிந்து  உருவாகக்கூடிய இரசாயன சேர்மங்களின் குழுவைக் குறிக்கும். இந்த சேர்மங்களில் இலாந்தனைடு தனிமங்கள் பொதுவாக +2 மற்றும் +3 என்ற ஆக்சிசனேற்ற நிலைகளில் இருக்கும். குறைந்த ஆக்சிசனேற்ற நிலைகளில் உள்ள இலாந்தனைடுகள் கொண்ட சில சேர்மங்களும் உள்ளன.

## இலாந்தனைடு இருகுளோரைடுகள்
நியோடிமியம், சமாரியம், யூரோப்பியம், டிசிப்ரோசியம், தூலியம் மற்றும் இட்டெர்பியம் ஆகிய இலாந்தனைடுகள் ஈரிணைதிற குளோரைடுகளை உருவாக்குகின்றன. நாப்தலீனில் உள்ள டெட்ரா ஐதரோபியூரான் அல்லது இலித்தியம் உலோகத்தைப் பயன்படுத்தி மூவிணைதிற குளோரைடுகளை ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:

: LnCl3 + Li → LnCl2 + LiCl (Ln=Nd,Sm,Eu)

மூவிணைதிற குளோரைடை உலோகம் அல்லது ஐதரசனைப் பயன்படுத்தி ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:

: 2 LnCl3 + Ln → 3 LnCl2 (Ln=Nd,Sm,Eu?,Dy,Tm,Yb)

: 2 LnCl3 + H2 → 2 LnCl2 + 2 HCl (Ln=Nd,Sm,Eu,Dy,Tm,Yb)
## இலாந்தனைடு முக்குளோரைடு
ஆக்சைடு அல்லது கார்பனேட்டை ஐதரோகுளோரிக் அமிலத்தில் கரைப்பதன் மூலம் இலாந்தனைடு முக்குளோரைடுகளை பொதுவாகத் தயாரிக்கலாம். இவை ஆக்சைடுகளை  உயர்வெப்பக்கார்பன் வினைக்கு உட்படுத்துவதன் மூலம் வணிக ரீதியாக உற்பத்தி செய்யப்படுகின்றன. இந்த முக்குளோரைடுகளின் நீரற்ற வடிவங்களை உருவாக்க, அம்மோனியம் குளோரைடு வழி எடுக்கப்படுகிறது. நீரிலி நிலை இலாந்தனைடு முக்குளோரைடுகள் அதிக உருகு நிலை கொண்டவையாக பொதுவாக வெளிர் நிறத்தில் இருக்கும்.

## மேற்கோள்கள்

பகுப்பு:இலந்தனைடு சேர்மங்கள்
பகுப்பு:குளோரைடுகள்
ஜன்ய ராகங்களின் பட்டியல்

**[[ஜன்னிய இராகம்|ஜன்னிய இராகங்கள்]]** என்பது கருநாடக இசையில் மேளகர்த்தா இராகங்கள் என அழைக்கப்படும் ஜனக இராகங்களிலிருந்து பிறந்தவை. இவை பிறந்த இராகம் அல்லது சேய் இராகம் என்றும் அழைக்கப்படுகின்றன. பண்டைத் தமிழிசையில் இதற்கு திறம் என்றும் பெயர்.
## ஜன்ய ராகங்களின் பிரிவுகள்
ஜன்ய ராகங்களின் அரோகண அவரோகணங்களில் மொத்தம் 8 பிரிவுகள் இருக்கின்றன. அவைகள் ஒவ்வொன்றும் பலவிதமான பேதங்களைக் கொண்டிருக்கின்றன. அவைகள்
#சம்பூர்ண சாடவம்
#சாடவ சம்பூர்ணம்
#சம்பூர்ண ஒளடவம்
#ஓளடவ சம்பூர்ணம்
#சாடவ சாடவம்
#சாடவ ஒளடவம்
#ஓளடவ சாடவம்
#ஓளடவ ஓளடவம்

## ஜன்ய ராகங்களின் பட்டியல்

## மேற்கோள்கள்

பகுப்பு:கருநாடக இசை
*
சிவாலிகசு

***சிவாலிகசு*** (*Sivalicus*) என்பது ***சிவாலிகசு விரிடிசு*** என்ற ஒற்றை சிற்றினத்தைக் கொண்ட இந்திய வேட்டையாடும் சிலந்திகளின் பேரினமாகும். இது முதன்முதலில் 1957-ல் எசு. தயால் என்பவரால் விவரிக்கப்பட்டது.. இது இந்தியாவில் மட்டுமே காணப்படுகிறது.

## மேற்கோள்கள்

பகுப்பு:கணுக்காலி பேரினங்கள்
பகுப்பு:சிலந்திகள்
பிஎசுஎல்வி-சி56

[thumb| பி.எசு.எல்.வி-சி56, டினோபிரோபெட்ராவ்சுக் [செயற்கைக்கோள் செயற்கை துளை ரேடார் - பி.எசு.1 மற்றும் பி.எசு.2 அடுக்குகள் பி.அய்.எப்-ல்லிருந்து எம்.எசு.டிக்கு முதல் ஏவுதளத்தில் 02 செயற்கைக்கோள் கொண்டு செல்லப்படுகின்றன.]]
**பிஎசுஎல்வி-சி56** (*PSLV-C56*) என்பது இந்திய விண்வெளி ஆய்வு நிறுவனத்தின் முனையச் செயற்கைக்கோள் ஏவூர்தி வாகனத்தின் 58வது பணியாகும். மேலும் முனையச் செயற்கைக்கோள் ஏவூர்தி மாறுபாட்டின் 17வது விமானமாகும். இச்செயற்கைக்கோள் ஆந்திர பிரதேச மாநிலம் ஸ்ரீஹரிகோட்டாவில் உள்ள சதீஷ் தவான் விண்வெளி மையத்தின் முதல் ஏவுதளத்தில் இருந்து விண்ணில் ஏவப்பபட்டது.

## துவக்கம்
இந்த செயற்கைக்கோள் 2023 ஆம் ஆண்டு சூலை மாதம் 30 ஆம் தேதி ஞாயிற்றுக்கிழமை அன்று இந்திய சீர் நேரம் 06:31 மணி  / ஒருங்கிணைந்த அனைத்துலக நேரம் 01:01 மணிக்கு, இந்தியாவின் ஆந்திரப் பிரதேசம், ஸ்ரீஹரிகோட்டாவில் உள்ள சதீஷ் தவான் விண்வெளி மையத்திலிருந்து ஏவப்பட்டது. இச்செயற்கைக்கோள் நியூசுபேசு இந்தியா லிமிடெட் மூலம் டினோபிரோபெட்ராவ்சுக் செயற்கைக்கோள் - செயற்கை துளை ரேடார் முதன்மை செயற்கைக்கோளாகவும், வெலாக்சு-ஏஎம்மை மற்ற 5 கியூப்சாட்களுடன் இணை பயணிகள் செயற்கைக்கோளாகவும் கொண்ட நியூசுபேசு இந்தியா லிமிடெட் நிறுவனம் மூலம் பிரத்யேக வணிகப் பணியாகும். இவை அனைத்தும் சிங்கப்பூருக்கு சொந்தமானது. 

## பணி கண்ணோட்டம்
முதன்மை செயற்கைக்கோள்: டினோபிரோபெட்ராவ்சுக் செயற்கைக்கோள் செயற்கை துளை ரேடார்
இரண்டாம் நிலை செயற்கைக்கோள்: 6 இணை - பயணிகள் செயற்கைக்கோள்கள்

### பி. எசு. எல். வி. கட்டமைப்பு ([[முனையச் செயற்கைக்கோள் ஏவூர்தி]])

பி.எசு.எல்.வி என்பது 4 ஆம் நிலை ராக்கெட் ஆகும். இது கைட்ராக்சைல்-டெர்மினேட் பாலிபுடாடின் என அறியப்படும் திட உந்துவிசையில் முதல் மற்றும் மூன்றாம் நிலை வேலைகள் மற்றும் திரவ கைபர்கோலிக் எரிபொருளில் இரண்டாம் மற்றும் நான்காவது நிலை வேலைகள்

**உந்துசக்தி** :

* *நிலை 1:* கூட்டுத் திடம் ( கைட்ராக்சைல்-டெர்மினேட் பாலிபுடாடின்  அடிப்படையிலானது)
* *நிலை 2:* பூமியில் சேமிக்கக்கூடிய திரவம் ( சமச்சீரற்ற டைமெதில்கைட்ராசின் + N2O4)
* *நிலை 3:* கூட்டுத் திடம் ( கைட்ராக்சைல்-டெர்மினேட் பாலிபுடாடின்  அடிப்படையிலானது)
* *நிலை 4:* பூமியில் சேமிக்கக்கூடிய திரவம் (மோனோமெத்தில் கைட்ராக்சின்+ நைட்ரசனின் கலப்பு ஆக்சைடுகள் )

## மேற்கோள்கள்

## வெளி இணைப்புகள்

* 

பகுப்பு:முனைய துணைக்கோள் ஏவுகலம்
அரை-முழுவெண்

கணிதத்தில், **அரை-முழுவெண்** (*half-integer*) என்பது பின்வரும் வடிவிலமைந்த ஒரு எண்: 
:n + \tfrac{1}{2}, (இங்கு n ஒரு பூச்சியமில்லா முழு எண்)

எடுத்துக்காட்டு:
4\tfrac12,\quad 7/2,\quad -\tfrac{13}{2},\quad 8.5

ஒரு முழுவெண்ணை இரண்டால் வகுக்கக் கிடைப்பது எப்பொழுதும் அரை-முழுவெண்ணால இருப்பதில்லை என்பதைக் கவனத்தில் கொள்வது அவசியம். ஒற்றை முழுவெண்களை இரண்டால் வகுக்கும்போது மட்டுமே அரை-முழுவெண்கள் கிடைக்கும். இக்காரணத்தினால் சில சமயங்களில் அரை-முழுவெண்கள், "அரை-ஒற்றை முழுவெண்கள்" என அழைக்கப்படுகின்றன. ஒரு முழுவெண்ணை இரண்டின் அடுக்குகளால் வகுக்கக் கிடைக்கும் எண்களின் (இருபடி விகிதமுறுஎண்) கணத்தின் உட்கணமாக அரை முழுவெண்கள் அமைகின்றன.

## குறியீடும் இயற்கணித அமைப்பும்
அரை-முழுவெண்களின் கணக் குறியீடு: 
:\mathbb Z + \tfrac{1}{2} \quad = \quad \left( \tfrac{1}{2} \mathbb Z \right) \smallsetminus \mathbb Z ~.

முழுவெண்களும் அரை-முழுவெண்களும் சேர்ந்து கூட்டல் செயலியின்கீழ் ஒரு குலமாகும். இக்குலத்தின் குறியீடு:
\tfrac{1}{2} \mathbb Z ~.
எனினும் இவ்விரு எண்களும் வளையமாக இருக்காது. ஏனெனில் இரு அரை-முழுவெண்களின் பெருக்குத்தொகை மீண்டுமொரு அரை-முழுவெண்ணல்ல. எடுத்துக்காட்டாக ~\tfrac{1}{2} \times \tfrac{1}{2} ~=~ \tfrac{1}{4} ~ \notin ~ \tfrac{1}{2} \mathbb Z ~. இவ்வெண்களை உள்ளடக்கிய மிகச்சிறிய உள்வளையம், இருபடி விகிதமுறு எண்களின் வளையம் (\Z\left[\tfrac12\right]) ஆகும்.

## பண்புகள்
*n ஒரு ஒற்றையெண்ணாக "இருந்தால், இருந்தால் மட்டுமே" n அரை-முழுவெண்களின் கூட்டுத்தொகையும் ஒரு அரை-முழுவெண்ணாக இருக்கும்.n=0 உம் இதில் அடங்கும்.
*ஒரு அரை-முழுவெண்ணின் எதிரெண்ணும் ஒரு அரை-முழுவெண்ணாகும்.
* முழுவெண்கள் கணத்திலிருந்து அரை-முழுவெண்கள் கணத்திற்கு f:x\to x+0.5, (x ஒரு முழுவெண்) என்ற இருவழிக்கோப்பு அமையுமென்பதால், அரை-முழுவெண்கள் கணத்தின் எண்ணளவை, முழுவெண்கள் கணத்தின் எண்ணளவைக்குச் சமமாகும்.

## பயன்பாடு
தொடர் பெருக்கச் சார்பானது முழுவெண்கள் தருமதிப்புகளுக்கு மட்டுமே வரையறுக்கப்பட்டாலும் அதனை  காமா சார்பைப் பயன்படுத்திப் பின்னவடிவத் தருமதிப்புகளுக்கும் நீட்டிக்கலாம். R ஆரமுள்ள -பரிமாணப் பந்தின் கனவளவின் வாய்பாட்டில் காமா சார்பு முக்கியப் பங்கு வகிக்கிறது:
V_n(R) = \frac{\pi^{n/2}}{\Gamma(\frac{n}{2} + 1)}R^n~.

அரை-முழுவெண்களின் காமா சார்பானது, <math>\pi</math> -இன் வர்க்கமூலத்தின் முழுவெண் மடங்குகளாக இருக்கும்:
\Gamma\left(\tfrac{1}{2} + n\right) ~=~ \frac{\,(2n-1)!!\,}{2^n}\, \sqrt{\pi\,} ~=~ \frac{(2n)!}{\,4^n \, n!\,} \sqrt{\pi\,} ~ (n!! என்பது இரட்டைத் தொடர் பெருக்கத்தைக் குறிக்கிறது)

## மேற்கோள்கள்

பகுப்பு:எண் கோட்பாடு
பகுப்பு:நிகரி (கணிதம்)
சையது மெகபூப் சா காத்ரி

**சையத் மெகபூப் சா காத்ரி** (*Sayed Mehboob Shah Qadri*) இந்திய நாட்டின் மகாராட்டிரா மாநிலத்தின் புனேவைச் சேர்ந்த ஒரு சமூக சீர்திருத்தவாதி ஆவார். *சையத்பாய்* என்று பிரபலமாக அறியப்படுகிறார். 2020 ஆம் ஆண்டில் சமூக சேவைகளில் இவர் ஆற்றிய பணிக்காக, இந்திய நாட்டின் நான்காவது உயரிய சிவிலியன் விருதான பத்மசிறீ விருது வழங்கப்பட்டது.

## சுயசரிதை
நான்கு வயதில், காத்ரியின் குடும்பம் அவரது சொந்த நகரமான தெலுங்கானா மாநிலம்ஐதராபாத்தில் இருந்து மகாராட்டிரா மாநிலம் புனேவுக்கு குடிபெயர்ந்தனர். இவருக்கு ஒரு சகோதரனும் நான்கு சகோதரிகளும் இருந்தனர். இவர் 13 வயதில் வேலை செய்யத் தொடங்கினார். இவருக்கு 20 வயதாக இருந்தபோது, அவரது சகோதரியின் விவாகரத்து, இவரை விவாகரத்து செய்யப்பட்ட பெண்களுக்காக வேலை செய்யத் தூண்டியது. இவர் சமூக சீர்திருத்தவாதியான கமீத் தல்வாயை சந்தித்து 1970 ஆம் ஆண்டு  2 மார்ச் மாதம் 22 ஆம் தேதி  முசுலீம்களில் சமூக சீர்திருத்தங்களை ஊக்குவிக்கும் ஒரு அமைப்பான *முசுலீம் சத்யசோதக் மண்டல்* உடன் இணைந்து நிறுவினார். இசுலாமிய விவாகரத்து முறையான முத்தலாக் மூலம் கணவரால் விவாகரத்து செய்யப்பட்ட முசுலிம் பெண்களுக்கு இந்த அமைப்பு மறுவாழ்வு அளிக்கிறது.  விவாகரத்து செய்யப்பட்ட பெண்களுக்கு நிதி உதவி, சட்ட உதவி மற்றும் தொழில் பயிற்சி ஆகியவற்றை வழங்குகிறது. ஐம்பது ஆண்டுகளில் பத்தாயிரத்திற்கும் மேற்பட்ட பெண்களுக்கு மறுவாழ்வு அளித்துள்ளது .  ஒவ்வொரு ஆண்டும் ஒரு சமூக சேவகர்க்கு கமீத் தல்வாய் சிம்ருதி புரசுகார் விருதை வழங்குகிறது.

## அங்கீகாரம்
காத்ரிக்கு 2020 ஆம் ஆண்டில் சமூக சேவைகளில் இவர் ஆற்றிய பணிக்காக இந்தியாவின் நான்காவது உயரிய சிவிலியன் விருதான பத்மசிறீ விருது வழங்கப்பட்டது  

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:வாழும் மக்கள்
வெண்ணிலா சர்க்கரை

thumb| வெண்ணிலா சர்க்கரை நிறைந்த சாடி
**வெண்ணிலா சர்க்கரை** (இடாய்ச்சு மொழி : *Vanillezucker*, போலிய மொழி : *Cukier waniliowy*, அங்கேரிய மொழி : *Vaníliás cukor*, டென்மார்க் மொழி : *Vaniljsocker*, மாசிடோனிய மொழி: *Ванилин шеќер* ) என்பது இத்தாலியன், டச்சு, ஜெர்மனி, போலந்து, சுவீடன், செர்மன், ஆசுதிரியா, அங்கேரி, செக், சிலோவாக்கியா, சுலோவீனியா, குரோவாசியா, போசுனியன், செர்பியன், துருக்கியம், மற்றும் பிற ஐரோப்பிய நாடுகளின் இனிப்பு வகைகளில்  பொதுவாகப் பயன்படுத்தப்படும் ஒரு பொருளாகும்.

வெண்ணிலா சர்க்கரை ஆனது சர்க்கரை மற்றும் வெண்ணிலா பீன்சு அல்லது வெண்ணிலா சாறுடன் கலந்த சர்க்கரை (ஒரு மேசைக்கரண்டி சாறுக்கு இரண்டு கப் சர்க்கரை விகிதத்தில்) தயாரிக்கப்படுகிறது. 

முன் தொகுக்கப்பட்ட வெண்ணிலா சர்க்கரை விலை உயர்ந்தது மற்றும் ஐரோப்பா கண்டத்தை விட்டு வெளியே பெறுவது கடினம். ஆனால் வீட்டிலேயே தயாரிக்கலாம். சில நேரங்களில் அதை வெண்ணிலா சாற்றுடன் மாற்றலாம். இங்கு ஒரு தேக்கரண்டி ஒரு தொகுப்புக்கு சமம். இருப்பினும், இது ஒரு டாப்பிங்காக தேவைப்படும்போது, வெண்ணிலா சாறு பொருத்தமற்றது.

400 கிராம் (2 கப்) வெள்ளை சர்க்கரையை ஒரு வெண்ணிலா பீனின் துருவிய விதைகளுடன் சேர்த்து வெண்ணிலா சர்க்கரையை தயாரிக்கலாம். 200 முதல் 400 கிராம் (1 முதல் 2 கப் வரை) வெள்ளைச் சர்க்கரையுடன் காற்றுப் புகாத சாடியில் 1 முதல் 2 முழு வெண்ணிலா பீன்சு சேர்த்தும், கலவையை இரண்டு வாரங்களுக்கு பதப்படுத்துவதன் மூலமும் இதைச் செய்யலாம். பயன்படுத்தப்படும் சர்க்கரையை மாற்றலாம். 

மலிவான வெண்ணிலா சர்க்கரையும் கிடைக்கிறது. இது சர்க்கரை மற்றும் வெண்ணிலின் மூலம் மட்டுமே தயாரிக்கப்படுகிறது.

## மேற்கோள்கள்

## வெளி இணைப்புகள்

* 
* How to make vanilla sugar, Archived
* Vanilla Beans and Vanilla Bean Powder

பகுப்பு:சர்க்கரை
பகுப்பு:உணவு மற்றும் பானம்
தொழிலாளர் மேம்பாட்டு சங்கம்

**தொழிலாளர் மேம்பாட்டு சங்கம்** (*Workers Development Union*) கோவா மாநிலத்தின் இயேசு சபைகளின் சமூக நடவடிக்கை பிரிவு மற்றும் ஒரு அரசு சாரா அமைப்பு ஆகும். இந்த அமைப்பு  *ஜன ஜாக்ரன்*  அல்லது *சிராமிக் அபிவிருத்தி சங்கம்* என்றும் அழைக்கப்படும். இந்த அமைப்பு பெல்காம் மற்றும் வடக்கு கர்நாடகாவின் பிற மாவட்டங்கள் மற்றும் மகாராட்டிராவின் கோலாப்பூர் மாவட்டத்தில் கவனம் செலுத்துகிறது.  

செம்மறியாடு பராமரிப்பு, நவீன மருந்துகள், நவீன வளர்ப்பு முறைகள் ஆகியவற்றில் மேய்ப்பர் பயிற்சித் திட்டம் கர்நாடகாவின் வடக்கு மாவட்டங்களில் மேற்கொள்ளப்படுகிறது.  1996 ஆம் ஆண்டில், சணல் மற்றும் பருத்தி நாரால் செய்யப்பட்ட கைப்பைகள் மற்றும் பிற கைவினைப் பொருட்களை உள்ளூர் பெண்கள் உற்பத்தி செய்து சந்தைப்படுத்த *சிராமிக் அபிவிருத்தி சங்கம்* உதவியது. 2005 ஆம் ஆண்டில், *சிராமிக் அபிவிருத்தி சங்கம்* வளர்ச்சி மற்றும் ஒத்துழைப்புக்கான சுவிசு நிறுவனத்துடன் இணைந்து, கர்நாடகாவின் பெல்காம் மாவட்டத்தில் உள்ள குருபா பெண்களுக்கு தக்காணப் பீடபூமியில் செம்மறி ஆடுகளிலிருந்து கம்பளி பொருட்களை தயாரித்து சந்தைப்படுத்த உதவியது.

## மேற்கோள்கள்

பகுப்பு:இந்தியாவில் மகளிர் உரிமைகள்
பகுப்பு:இந்தியாவில் உள்ள இலாபநோக்கற்ற நிறுவனங்கள்
சீர்படுத்தும் நடனம்

**சீர்படுத்தும் நடனம்** (*Grooming dance*), **சீர்படுத்தும் அழைப்பு நடனம்** அல்லது **அசைவு நடனம்** என்பது தேனீக்களால் தேனடையினை அலங்கரிக்கத் தொடங்கும் ஒரு நடனமாகும். இது முதன்முதலில் 1945-ல் உயிரியலாளர் மைகோலா எச். ஹடக் என்பவரால் விவரிக்கப்பட்டது. சீர்படுத்தும் நடன அதிகரிப்பு, உண்ணிகளால் பாதிக்கப்பட்ட தேனீ கூட்டமைப்பு மற்றும் சுண்ணாம்பு தூள் தூவப்பட்ட தேனீக்கள் மத்தியில் காணப்பட்டது.

## மேலும் பார்க்கவும்

* தேனீக்களின் நடனம்

## மேற்கோள்கள்

பகுப்பு:விலங்குகளின் தொடர்பு
பகுப்பு:தேனீக்கள்
பகதூர் குப்தா

**பகதூர் குருங் குப்தா** (*Bahadur Gurung Gupta*) இந்திய நாட்டைச் சேர்ந்த பனிச்சறுக்கு வீரர் ஆவார். இவர் 1976 ஆம் ஆண்டு செப்டம்பர் மாதம் 7 ஆம் தேதி பிறந்தார்.  2006 ஆம் ஆண்டு நடைபெற்ற குளிர்கால ஒலிம்பிக்கிற்கு தகுதி பெற்றார். அங்கு இந்திய நாட்டினைப் பிரதிநிதித்துவப்படுத்தினார் . அவர் குறுக்கு நாடு பனிச்சறுக்கு விளையாட்டின் ஆண்களுக்கான தடகள பிரிவு நிகழ்வில் பங்கேற்றார்.  தனது நிகழ்வில் 78 ரன்களை முடித்தார்.

2005 ஆம் ஆண்டு சனவரி மாதத்தில் குல்மார்க்கில் நடந்த சர்வதேச குறுக்கு நாடு பனிச்சறுக்கு  பந்தயத்தில் மூன்றாவது இடத்தைப் பிடித்தார். அவர் போலு கெரேட் மற்றும் உலுடாக் பால்கனில் நடைபெற்ற குறுக்கு நாடு பனிச்சறுக்கு பந்தயங்களிலும் பங்கேற்று சிறப்பாக செயல்பட்டார்.

1999 ஆம் ஆண்டில் இந்திய இராணுவத்தில் சேர்ந்தார். பின்னர் 15 வயது வரை பயிற்சியைத் தொடங்கினார். மேலும் தேசிய சாம்பியன்சிப்பை வென்றார். 2002 ஆம் ஆண்டு அவுலியில் நடந்த தேசிய குளிர்கால விளையாட்டுப் போட்டிகளில் சிறந்த தடகள வீரராக தேர்ந்தெடுக்கப்பட்டார் 

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:இந்திய ஒலிம்பிக் வீரர்கள்
திருப்பரங்குன்றம் வெயிலுகந்த அம்மன் கோயில்

**வெயிலுகந்த அம்மன்  கோயில்** என்பது தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமைந்துள்ள ஓர் அம்மன் கோயில் ஆகும்.

கடல் மட்டத்திலிருந்து சுமார் 192 மீட்டர் உயரத்தில் அமைந்துள்ள வெயிலுகந்த அம்மன் கோயிலின் புவியியல் ஆள்கூறுகள்,  ஆகும்.

புனரமைக்கப்பட்ட இக்கோயிலின் குடமுழுக்கு 2022ஆம் ஆண்டு சூலை மாதம் ஆறாம் நாள் நடைபெற்றது. அர்த்தநாரீசுவரர், விநாயகர், காலபைரவர், மாணிக்கவாசகர், கருப்பண்ணசாமி, கத்தரிக்காய் சித்தர் மற்றும் நவக்கிரகங்கள் ஆகியோர் சன்னதிகள் இக்கோயிலில் அமையப் பெற்றுள்ளன.
## மேற்கோள்கள்

## வெளி இணைப்புகள்
* GeoHack - திருப்பரங்குன்றம் வெயிலுகந்த அம்மன் கோயில்

பகுப்பு:மதுரை மாவட்டத்திலுள்ள அம்மன் கோயில்கள்
லேசிடிபைன்

**லேசிடிபைன்** (*Lacidipine*)(**லேசிபில்** அல்லது **மோடென்சு** என்ற வர்த்தகப் பெயர்கள்) ஒரு கால்சியம் கால்வாய் தடுப்பான் ஆகும். இது 2 மி.கி. அல்லது 4 மி.கி. கொண்ட மாத்திரைகளாகக் கிடைக்கிறது.

லேசிடிபைன் 1984-ல் காப்புரிமை பெற்று மருத்துவ பயன்பாட்டிற்காக அங்கீகரிக்கப்பட்டது.

## மேற்கோள்கள்


## வெளி இணைப்புகள்
* Motens 2 mg தயாரிப்பு பண்புகளின் சுருக்கம்

பகுப்பு:மூவிணைய பியூட்டைல் சேர்மங்கள்
பகுப்பு:எத்தில் எசுத்தர்கள்
பகுப்பு:சின்னமேட்டு எசுத்தர்கள்
பகுப்பு:ஈரைதரோபிரிடின்கள்
பகுப்பு:கார்பாக்சிலேட்டு எசுத்தர்கள்
பகுப்பு:ஆல்க்கீன் வழிப்பொருட்கள்
அறிவியல் மற்றும் தொழில்நுட்பத் துறை (இந்தியா)

வலது|thumb|260x260px|தலைமையகம், தொழில்நுட்ப பவனம், புது தில்லி
வலது|thumb|260x260px|மாண்புமிகு இந்திய குடியரசுத் தலைவருடன் துறையினர், தேசிய அறிவியல் தினம் 2020, புது தில்லி

**அறிவியல் மற்றும் தொழில்நுட்பத் துறை** (*Department of Science and Technology (India)*) என்பது இந்தியாவின் அறிவியல் மற்றும் தொழில்நுட்ப அமைச்சகத்தின் கீழ் உள்ள ஒரு துறை ஆகும். இது மே 1971-ல் அறிவியல் மற்றும் தொழில்நுட்பத்தின் புதிய பகுதிகளை மேம்படுத்துவதற்கும், நாட்டில் அறிவியல் மற்றும் தொழில்நுட்ப நடவடிக்கைகளை ஒழுங்கமைத்தல், ஒருங்கிணைத்தல் மற்றும் ஊக்குவித்தல் ஆகியவற்றிற்கான அமைச்சகத்தின் பங்கை வகிப்பதற்காக நிறுவப்பட்டது. இது இந்தியாவில் அங்கீகரிக்கப்பட்ட பல்வேறு அறிவியல் திட்டங்களுக்கு நிதி அளிக்கிறது. இது இந்தியாவில் உள்ள பல்வேறு ஆராய்ச்சியாளர்களை வெளிநாடுகளில் மாநாடுகளில் கலந்துகொள்ளவும், பரிசோதனைப் பணிகளுக்குச் செல்லவும் உதவுகிறது.

ஜிதேந்திர சிங் இத்துறையின் மத்திய அமைச்சராகவும், எசு. சந்திரசேகர் செயலாளராகவும் உள்ளார்.

## திறந்த அணுகல்
அறிவியல் மற்றும் தொழில்நுட்பத் துறை (இந்தியா) அறிவியல் அறிவுக்கான திறந்த அணுகலை ஆதரிக்கிறது. இது இந்தியாவில் பொது நிதியுதவி ஆராய்ச்சியிலிருந்து உருவானது. திசம்பர் 2014-ல், இந்திய அரசாங்கத்தின் அறிவியல் தொழில்நுட்பத் துறை மற்றும் உயிரிதொழில்நுட்பத் துறை ஆகியவை இணைந்து தங்கள் திறந்த அணுகல் கொள்கையை ஏற்றுக்கொண்டன.

## அறிவியல் நிகழ்ச்சிகள்

## தன்னாட்சி நிறுவனங்கள்
இத்துறையின் கீழ் ஒழுங்கமைக்கப்பட்டுச் செயல்படும் தன்னாட்சி அறிவியல் மற்றும் தொழில்நுட்ப நிறுவனங்கள் பின்வருமாறு:

* அகர்கர் ஆராய்ச்சி நிறுவனம், புனே 
* ஆர்யபட்டா ஆராய்ச்சி நிறுவனம் கண்காணிப்பு அறிவியல், நானிடால் 
* பீர்பால் சகானி தொல் அறிவியல் நிறுவனம், இலக்னோ
* போசு நிறுவனம், கொல்கத்தா 
* நானோ மற்றும் மென்பொருள் அறிவியல் மையம், பெங்களூர்
* இந்தியப் புவி காந்தவியல் நிறுவனம், மும்பை
* தூள் உலோகம் மற்றும் புதிய பொருட்களுக்கான பன்னாட்டு மேம்பட்ட ஆராய்ச்சி மையம், ஐதராபாத்து
* நானோ அறிவியல் மற்றும் தொழில்நுட்ப நிறுவனம், எசு. ஏ. எசு. நகர்
* இந்திய அறிவியல் வளர்ச்சிக் கழகம், கொல்கத்தா 
* இந்திய வானியற்பியல் நிறுவனம், பெங்களூரு
* தேசிய கண்டுபிடிப்பு அறக்கட்டளை 
* ஜவகர்லால் நேரு மேம்பட்ட அறிவியல் ஆராய்ச்சி மையம், பெங்களூரு
* இராமன் ஆய்வுக் கழகம், பெங்களூரு
* மருத்துவ அறிவியல் மற்றும் தொழில்நுட்பத்திற்கான சிறீ சித்ரா திருநாள் நிறுவனம்
* எசு. என். போசு தேசிய அடிப்படை அறிவியல் மையம், கொல்கத்தா
* அறிவியல் மற்றும் தொழில்நுட்பத்தில் மேம்பட்ட ஆய்வு நிறுவனம், குவஹாத்தி
* தொழில்நுட்ப தகவல், முன்னறிவிப்பு மற்றும் மதிப்பீட்டு குழு
* தொழில்நுட்ப பயன்பாடு மற்றும் அணுகலுக்கான வடகிழக்கு மையம் 
* வாடியா இமயமலை நிலவியல் நிறுவனம், டேராடூன்
* *விக்யான் பிரசார்*, புது தில்லி

## இணைக்கப்பட்ட நிறுவனங்கள்

* தேசிய வரைபடம் & கருப்பொருள் வரைபடமிடல் அமைப்பு, கொல்கத்தா
* இந்திய நில அளவைத் துறை, டேராடூன்

## மேற்கோள்கள்

## வெளி இணைப்புகள்
* 

பகுப்பு:இந்தியாவில் அறிவியலும் தொழினுட்பமும்
பகுப்பு:இந்திய அறிவியல் மற்றும் தொழில்நுட்ப அமைச்சகம்
கிருஷ்ணன் பதக்கம்

**கிருஷ்ணன் பதக்கம்** (*Krishnan Medal*) என்பது இந்தியப் புவி இயற்பியல் ஒன்றியத்தால் ஆண்டுதோறும் வழங்கப்படும் இந்தியப் புவியியல் விருது ஆகும். புகழ்பெற்ற புவியியலாளர் எம். எஸ். கிருஷ்ணன் நினைவாக இந்த விருது வழங்கப்படுகிறது.

## கண்ணோட்டம்
இந்தியப் புவி இயற்பியல் ஒன்றியம், புவி இயற்பியல்/புவியியல் மற்றும் தொடர்புடைய புவி அறிவியலின் குறிப்பிட்ட பிரிவுகளில் சிறப்பாகப் பணியாற்றியதற்காக, 40 வயதைத் தாண்டாத (ஆண்டின் சனவரி 1ஆம் தேதி) சிறந்த புவி இயற்பியலாளர்/புவியியலாளருக்கு ஒவ்வொரு ஆண்டும் கிருஷ்ணன் பதக்கம் வழங்குகிறது.

## விண்ணப்பம்
ஒவ்வொரு ஆண்டும் கிருஷ்ணன் பதக்கம் வழங்குவதற்காக நிர்வாகக் குழு உறுப்பினர்கள், பதக்கம் பெற்றவர்கள் மற்றும் கடந்த கால தலைவர்களின் பரிந்துரைகளைக் கோரி, விருதிற்குத் தேர்வு செய்ய ஒரு நிபுணர் குழுவை அமைக்கிறது. பதக்கம் வென்றவருக்கு அடுத்த ஆண்டு கூட்டத்தில் விருது வழங்கப்படும். 1993 முதல் தங்கப் பதக்கம் பெறுநருக்கு வழங்கப்படுகிறது.

விண்ணப்பம், தன் விவரக்குறிப்புடன், விண்ணப்பதாரரின் 3 முக்கிய வெளியீடுகளின் மறுபதிப்புகளின் 4 நகல்களுடன், இந்தியப் புவி இயற்பியல் ஒன்றியத்தின் செயலாளருக்கு, சூலை 31 ஆம் தேதிக்குள் அனுப்பப்பட வேண்டும்.

## விருது பெற்றவர்கள்
ஆதாரம்: IGU

## மேலும் பார்க்கவும்

* புவியியல் விருதுகளின் பட்டியல்
* புவி இயற்பியல் விருதுகளின் பட்டியல்
* பூமி அறிவியல் விருதுகளின் பட்டியல்

## குறிப்புகள்

பகுப்பு:இந்திய விருதுகள்
சுவர்ணஜெயந்தி ஆய்வு உதவித் தொகை

**சுவர்ணஜெயந்தி ஆய்வு உதவித் தொகை** (*Swarnajayanti Fellowship*) என்பது இந்தியாவில் அறிவியல் மற்றும் தொழில்நுட்பத் துறையால் (இந்தியா) ஆண்டுதோறும் வழங்கப்படும் ஆராய்ச்சி நிதி விருதாகும். இது இளம் ஆராய்ச்சியாளர்களின் குறிப்பிடத்தக்க மற்றும் சிறந்த ஆராய்ச்சிக்காக, உயிரியல், வேதியியல் , சுற்றுச்சூழல் அறிவியல், பொறியியல், கணிதம், மருத்துவம் . மற்றும் இயற்பியல் பிரிவுகளில் வழங்கப்படுகிறது. ஆராய்ச்சி மற்றும் மேம்பாட்டில் தாக்கத்தினை ஏற்படுத்தும் சிறந்த படைப்புகளை உருவாக்கும் நம்பிக்கைக்குரிய இளம் இந்தியக் கல்வியாளர்களை இந்த பரிசு அங்கீகரிக்கிறது.

## விவரங்கள்
40 வயதுக்குட்பட்ட இந்தியக் குடிமக்கள் மற்றும் நிரூபிக்கப்பட்ட சாதனைப் பதிவைக் கொண்டவர்கள் இவ்விருதிற்கு விண்ணப்பிக்கலாம். மாதாந்திர ஆய்வு உதவித்தொகை  (அத்துடன் ஆண்டுக்கு   ஆராய்ச்சி மானியமாக வழங்கப்படும். சுவர்ணஜெயந்தி ஆய்வு உதவித் தொகை விண்ணப்பதாரர்கள் தாங்கள் தேர்ந்தெடுக்கும் இந்திய நிறுவனத்தில் பணியில் இருக்க வேண்டும்.

## பிரிவுகள்
சுவர்ணஜெயந்தி ஆய்வு உதவித் தொகை ஆறு பிரிவுகளின் கீழ் ஐந்தாண்டுகளுக்கு வழங்கப்படுகிறது.

* வேதியியல் அறிவியல்
* பூமி மற்றும் வளிமண்டல அறிவியல்
* பொறியியல் அறிவியல்
* கணித அறிவியல்
* உயிர் அறிவியல்
* இயற்பியல் அறிவியல்

## பெற்றவர்கள்

* சுவர்ணஜெயந்தி ஆய்வுநிதியுதவி பெற்றவர்கள்

## மேலும் பார்க்கவும்

* இந்திய அறிவியல் விருது

## மேற்கோள்கள்

## வெளி இணைப்புகள்

* 
* Awardees before 2005
* Council of Scientific and Industrial Research

பகுப்பு:அறிவியல் மற்றும் தொழிலக ஆய்வு மன்றம் (இந்தியா)
பகுப்பு:இந்திய விருதுகள்
பகுப்பு:இந்திய அறிவியல், பயனறிவியல்சார் பரிசுகள்
கடோலினியம் ஈரயோடைடு

**கடோலினியம் ஈரயோடைடு** (*Gadolinium diiodide*)  GdI2 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது Gd3+(I−)2e− என்ற அயனி வாய்ப்பாட்டால் குறிக்கப்படும் ஒரு படிக அயனி உப்பாகும். படிக அயனி உப்பில்  எலக்ட்ரான்கள் எதிர்மின் அயனிகளாகச் செயல்படும் என்பதால் இது உண்மையான காடோலினியம்(II) சேர்மமாக கருதப்படுவதில்லை. 7.3 பி என்ற செறிவூட்டல் காந்தமாக்கலுடன் 276 கெல்வின் வெப்பநிலையில் கடோலினியம் ஈரயோடைடு நிறைவுற்ற பெரோ காந்தமாக உள்ளது.  அறை வெப்பநிலைக்கு அருகில் 7 டி அளவில் ஒரு பெரிய எதிர்மறை காந்த எதிர்ப்புத் தன்மையை (~70%) இச்சேர்மம் வெளிப்படுத்துகிறது. அதிக வெப்பநிலையில் கடோலினியம் மற்றும் காடோலினியம்(III) அயோடைடை வினைபுரியச் செய்வதன்  மூலம் இதை தயாரிக்கலாம். 

: Gd + 2 GdI3 → 3 GdI2

கடோலினியம் ஈரயோடைடு அதிக வெப்பநிலையில் (800 °செல்சியசு) ஐதரசனுடன் வினைபுரிந்து கடோலினியம் ஐதரசன் அயோடைடு என்ற சேர்மத்தை உருவாக்க்குகிறது.(GdI2H0.97).
## மேற்கோள்கள்

பகுப்பு:கடோலினியம் சேர்மங்கள்
பகுப்பு:அயோடைடுகள்
ஆண்டிமோனைடு அயோடைடு

**ஆண்டிமோனைடு அயோடைடுகள்** (*Antimonide iodide*) என்பவை அயோடைடு  (I−) அயனியும் ஆண்டிமோனைடு (Sb3−) அயனியும் காணப்படும் சேர்மங்களைக் குறிக்கும். அயோடைடு ஆண்டிமோனைடுகள் என்ற பெயராலும் இவற்றை அழைக்கலாம். கலப்பு எதிர் மின்னயனி சேர்மங்கள் என்று இவை கருதப்படுகின்றன. நைட்ரசன் குழு ஆலைடுகள் என்று வகைப்படுத்தப்படும் இவற்றுடன் ஆண்டிமோனைடு குளோரைடுகள், ஆண்டிமோனைடு புரோமைடுகள், பாசுப்பைடு அயோடைடுகள் மற்றும் ஆர்சினைடு அயோடைடுகள் உள்ளிட்டவை தொடர்பு கொண்ட சேர்மங்களாகக் கருதப்படுகின்றன.
## பட்டியல்

## மேற்கோள்கள்

பகுப்பு:ஆண்டிமோனைடுகள்
பகுப்பு:அயோடைடுகள்
பகுப்பு:கலப்பு எதிர்மின்னயனி சேர்மங்கள்
நியூகாம்ப் க்ளீவ்லாந்துப் பரிசு

அமெரிக்க அறிவியல் முன்னேற்றத்திற்கான  கழகத்தின் **நியூகோம்ப் கிளீவ்லாந்துப் பரிசு** (AAAS) ஆண்டுதோறும் அறிவியல் ஆராய்ச்சி கட்டுரைகள் அல்லது அறிக்கைகள் பிரிவுகளில் வெளியிடப்பட்ட சிறந்த அறிவியல் கட்டுரைகளின் ஆசிரியருக்கு வழங்கப்படுகிறது.தீப்பரிசு நியூகோம்ப் கிளீவ்லாந்தின் நிதியுதவியுடன் 1923 இல் நிறுவப்பட்டது , அவர் 1951 இல் இறக்கும் வரை பெயர் அறியப்படாமல் இருந்தார் , இந்த காலகட்டத்தில் இது **AAAS ஆயிரம் டாலர் பரிசு** என்று அழைக்கப்பட்டது. "  ஓராறிவியலாருக்கு எதிர்பாராத வகையில் ஒரு பணப்பரிசு வழங்கக்கூடிய ஊக்கம் தேவைப்பட்டதென கிளீவ்லேண்ட் நம்பியதால் இந்த பரிசு பலரைஈர்த்தது. தற்போதைய விதிகள் 1975 ஆம் ஆண்டில் நிறுவப்பட்டன - இதற்கு முன்னர் இது AAAS வருடாந்திர கூட்டத்தின் போது ஒரு வழக்கமான அமர்வில் வழங்கப்பட்டது. அறிவியலுக்கு சிறந்த பங்களிப்பைக் குறிக்கும் குறிப்பிடத்தக்க ஆவணங்களின் ஆசிரியருக்கு இது வழங்கப்பட்டது. இது இப்போது ஃபோடோர் குடும்ப அறக்கட்டளையின் நிதியுதவியால் அளிக்கப்படுகிறது. இது  25,000 அமெரிக்க டாலர் பரிசையும் உள்ளடக்கியது.

## பெற்றவர்கள்
வெற்றி பெற்றவர்களின் பட்டியல்

## மேற்கோள்கள்
 

பகுப்பு:அமெரிக்க விருதுகள்
பகுப்பு:அறிவியல் விருதுகள்
ஜார்ஜ் எல்லேரி ஏல் பரிசு

**ஜார்ஜ் எல்லேரி ஏல் பரிசு**  பரிசு அமெரிக்க வானியல் கழகத்தின் சூரிய இயற்பியல் பிரிவால் சூரிய வானியல் துறையில் நீண்ட காலத்திற்கு சிறந்த பங்களிப்புகளுக்காக ஆண்டுதோறும் வழங்கப்படுகிறது. இந்த பரிசு ஜார்ஜ் எல்லேரி ஹேலின் நினைவாக பெயரிடப்பட்டுள்ளது.

ஏல் பரிசை கடந்த காலத்தில் வென்றவர்கள்

## மேற்கோள்கள்

பகுப்பு:அமெரிக்க விருதுகள்
குரோமியம்(II) அயோடைடு

**குரோமியம்(II) அயோடைடு**  (*Chromium(II) iodide*) CrI2 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். செம்பழுப்பு அல்லது கருப்பு நிறத்தில் ஒரு திண்மமாக இச்சேர்மம் காணப்படுகிறது. குரோமியம்(III) அயோடைடு உப்பை வெப்பச் சிதைவுக்கு உட்படுத்தி குரோமியம்(II) அயோடைடை தயாரிக்க முடியும். பல உலோக ஈரயோடைடுகளைப் போலவே, CrI2 சேர்மமும் "காட்மியம் அயோடைடு கட்டமைப்பு " மையக்கருத்தை ஏற்றுக்கொள்கிறது, அதாவது, அயோடைடு ஈந்தணைவிகளைப் பாலம் அமைப்பதன் மூலம் ஒன்றோடொன்று இணைக்கப்பட்ட எண்முக Cr(II) மையங்களின் தளங்களைக் கொண்டுள்ளது. இதன் d4 கட்டமைப்பின் விளைவுகளை பிரதிபலிக்கும் வகையில், குரோமியத்தின் ஒருங்கிணைப்பு கோளம் மிகவும் உருக்குலைந்திருக்கும். 

செறிவூட்டப்பட்ட ஐதரோகுளோரிக் அமிலத்துடன் குரோமியம் தூளைச் சேர்த்து சூடேற்றினால் நீல நிறத்தில் நீரேற்றப்பட்ட குரோமியம்(II) அயோடைடு கிடைக்கும்.  இவை தொடர்புடைய அசிட்டோ நைட்ரைல் அணைவுச் சேர்மங்களாக மாற்றப்படலாம்.

:Cr +  nH2O  +  2HI  →   CrI2(H2O)n  +  H2

## மேற்கோள்கள்

பகுப்பு:குரோமியம் சேர்மங்கள்
பகுப்பு:அயோடைடுகள்
பாதுகாப்புத் துறையின் சிறப்புமிக்க குடிமைச் சேவை விருது

**பாதுகாப்புத் துறை சிறப்பு குடிமைச் சேவை விருது** என்பது அமெரிக்க பாதுகாப்புத் துறையால் வழங்கப்படும் மிக உயர்ந்த குடிமை விருது ஆகும். இந்த விருதும் அதனுடன் இணைந்த **புகழ்பெற்ற குடிமைச் சேவை பதக்கமும்** , தொழில்முறை பாதுகாப்புத்துறையின் குடிமைசார் ஊழியர்களுக்கு வழங்கப்படும் துறையின் மிக உயர்ந்த விருதாகும்,  இது தனியரின் தொழில் வாழ்க்கை கடமையில் காட்டும் விதிவிலக்கான பற்றுதல், செயல்திறன் பொருளியல் அல்லது, துறைசார் செயல்பாடுகளில் பிறவகை மேம்பாடுகளுக்கான  பங்களிப்புகளில் குறிப்பிடத்தக்க பரந்த நோக்கத்தைக் கொண்டுள்ளமைக்காக வழங்கப்படுகிறது.

## முதலில் பெற்றவர்
முதலில் , புகழ்பெற்ற குடிமைச் சேவை பதக்கம் உளவுத்துறை சேவையில் பணியாற்றியதற்காக அமெரிக்கப் போர்த் துறையால் வழங்கப்பட்டது. இரண்டாம் உலகப் போரின் போது இராணுவ உளவுத்துறையுடன் குடிமை ஆய்வாளராக இருந்தபோது 1942 முதல் 1945 வரை தனது சேவைக்காக இந்த விருதை முதன்முதலில் பெற்றவர் ஏர்ல் எச். பிரிட்சார்ட்டு ஆவார்.

## மேலும் காண்க

* அமெரிக்க அரசின் விருதுகள் மற்றும் அலங்காரங்கள்

## மேற்கோள்கள்

பகுப்பு:அமெரிக்கக் குடிமை விருதுகள்
பகுப்பு:அமெரிக்க அரசு விருதுகள்
கொளத்தூர் இலட்சுமி நாராயணப் பெருமாள் கோயில்

**இலட்சுமி நாராயணப் பெருமாள் கோயில்** என்பது தமிழ்நாடு மாநிலத்தின் சென்னை மாவட்டத்தில் கொளத்தூர் பகுதியின் இலட்சுமிபுரம் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 61 மீட்டர் உயரத்தில் அமைந்துள்ள இலட்சுமி நாராயணப் பெருமாள் கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - கொளத்தூர் இலட்சுமி நாராயணப் பெருமாள் கோயில்

பகுப்பு:சென்னை மாவட்டத்திலுள்ள பெருமாள் கோயில்கள்
இட்ரியம் பெர்குளோரேட்டு

**இட்ரியம் பெர்குளோரேட்டு** (*Yttrium perchlorate*) Y(ClO4)3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். பெர்குளோரிக் அமிலத்தினுடைய இட்ரியம் உப்பாக இது வகைப்படுத்தப்படுகிறது.

## தயாரிப்பு
இட்ரியம ஆக்சைடை பெர்குளோரிக் அமிலத்தில் கரைத்து இட்ரியம் பெர்குளோரேட்டு தயாரிக்கப்படுகிறது.

## வேதிப்பண்புகள்
இட்ரியம் பெர்குளோரேட்டு வெடிக்கும் தன்மை கொண்ட ஒரு வேதிப்பொருளாகும்.

## இயற்பியல் பண்புகள்
இட்ரியம் பெர்குளோரேட்டு நீரில் கரையும். அறுநீரேற்றை Y(ClO4)3•6H2O உருவாக்குகிறது.
## மேற்கோள்கள்

பகுப்பு:இட்ரியம் சேர்மங்கள்
பகுப்பு:பெர்குளோரேட்டுகள்
பகுப்பு:ஆக்சிசனேற்றிகள்
மாதவரம் (பொன்னியம்மன்மேடு) இலட்சுமி நரசிம்மர் கோயில்

**இலட்சுமி நரசிம்மர் கோயில்** என்பது தமிழ்நாடு மாநிலத்தின் சென்னை மாவட்டத்தில் மாதவரம் பகுதியின் பொன்னியம்மன்மேடு புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இலட்சுமி நரசிம்மர் கோயிலின் புவியியல் ஆள்கூறுகள்,  ஆகும்.

மூலவர் இலட்சுமி நரசிம்மர், தாயார் கமலவல்லி நாயகி, நாக நரசிம்மர், வராக சுவாமி, ஹயக்கிரீவர், வைஷ்ணவி தேவி, விநாயகர், முருகன், ஐயப்பன், ஆஞ்சநேயர், தன்வந்தரி, சக்கரத்தாழ்வார், கருடாழ்வார் ஆகியோர் சன்னதிகள் இக்கோயிலில் அமையப் பெற்றுள்ளன.

தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* [GeoHack - மாதவரம் (பொன்னியம்மன்மேடு) இலட்சுமி நரசிம்மர் கோயில்](https://geohack.toolforge.org/geohack.php?pagename=%E0%AE%AE%E0%AE%BE%E0%AE%A4%E0%AE%B5%E0%AE%B0%E0%AE%AE%E0%AF%8D_(%E0%AE%AA%E0%AF%8A%E0%AE%A9%E0%AF%8D%E0%AE%A9%E0%AE%BF%E0%AE%AF%E0%AE%AE%E0%AF%8D%E0%AE%AE%E0%AE%A9%E0%AF%8D%E0%AE%AE%E0%AF%87%E0%AE%9F%E0%AF%81)_%E0%AE%87%E0%AE%B2%E0%AE%9F%E0%AF%8D%E0%AE%9A%E0%AF%81%E0%AE%AE%E0%AE%BF_%E0%AE%A8%E0%AE%B0%E0%AE%9A%E0%AE%BF%E0%AE%AE%E0%AF%8D%E0%AE%AE%E0%AE%B0%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=13.1352_N_80.2297_E_type:landmark_region:IN)

பகுப்பு:சென்னை மாவட்டத்திலுள்ள பெருமாள் கோயில்கள்
அயோடோசிலேன்

**அயோடோசிலேன்** (*Iodosilane*) சிலிக்கான், ஐதரசன், மற்றும் அயோடின் ஆகிய தனிமங்கள் சேர்ந்து உருவாகும் ஒரு வேதிச் சேர்மம் ஆகும். அயோடோசிலேன்  -157 °செல்சியசு வெப்பநிலையில் P21/c என்ற இடக்குழுவுடன் ஒற்றை சரிவச்சில் நிறமற்ற படிகங்களாக உருவாகிறது.

## தயாரிப்பு
மோனோசிலேனும் அயோடினும் வினைபுரியும்போது முதல் விளைபொருளாக அயோடோசிலேன் உருவாகிறது. இதைத் தவிர டை, டிரை- மற்றும் இறுதியாக டெட்ரா அயோடோசிலேன் (சிலிக்கான் டெட்ரா அயோடைடு) போன்ற சேர்மங்களையும் உருவாக முடியும்.

ஐதரசன் அயோடைடுட்ன் பீனைல்சிலேன் அல்லது குளோரோபீனைல்சிலேன் சேர்த்து வினைபுரியச் செய்வதன் மூலமாகவும்  அயோடோசிலேனை உற்பத்தி செய்யலாம்.

:\mathrm{ClC_6H_4SiH_3 + HI \longrightarrow C_6 H_5 Cl + SiH_3I}

## பண்புகள்
குறைந்த வெப்பநிலையில், அயோடோசிலேன்  விரைவாக [Co(CO)4]− உடன் வினைபுரிந்து SiH3Co(CO)4 சேர்மத்தை உருவாக்குகிறது.

## மேற்கோள்கள்

## மேலும் வாசிக்க
*
*
*

பகுப்பு:சிலேன்கள்
பகுப்பு:அயோடைடுகள்
பகுப்பு:அலோக ஆலைடுகள்
தாரைச் செலுத்த ஆய்வகம் உருவாக்கிய தடங்காட்டி

கலிபோர்னியாவில் உள்ள பசதேனாவில் உள்ள தாரைச் செலுத்த ஆய்வகத்தில் தயாரிக்கப்பட்ட சூரிய மண்டலத்தின் தொடர்ச்சியான கணித படிமங்களி ஒன்றை விண்கல வழிசெலுத்தல், வானியல் பயன்பாட்டிற்காக தாரைச் செலுத்த ஆய்வகம் உருவாக்கிய தடங்காட்டி (சுருக்கமாக ஜேபிஎல் டிஇ (எண்ணால்) அல்லது வெறுமனே டிஇ (எண்ணால்) குறிப்பிடுகிறது. இந்த படிமங்கள்கள் , ஒரு குறிப்பிட்ட வருட காலத்தை உள்ளடக்கிய சமமான இடைவெளி இடைவெளியில் அட்டவணைப்படுத்தப்பட்ட முக்கிய சூரிய மண்டலப் பொருட்களின் நிலைகள், வேகங்கள்,  முடுக்கங்களின் எண்ணியலான உருவகங்களைக் கொண்டுள்ளன. சூரியனை மையமாகக் கொண்ட செவ்வக ஆயத்தொலைவுகள், எட்டு முதன்மைக் கோள்கள். புளூட்டோ, நிலாவின் புவி மைய ஆயத்தொலைவுகள் அட்டவணைப்படுத்தப்பட்டுள்ளன.

## வெளி இணைப்புகள்
*Folkner's descriptions of most of JPL's DE series
*NRAO description of the format and uses of the JPL ephemerides
*IAU's Papers and Information Related to Ephemerides
*JPL Solar System Dynamics
*Information about JPL ephemerides and links to programs and source code
*Java source code that implements JPL ephemerides and other theories
*Matlab code to read the ephemerides
*JPL FTP site with ephemerides (data files), source code (for access and basic processing of the data to recover positions and velocities), and documentation.
*JPL Interoffice Memoranda describing features of the ephemerides.
*US Naval Observatory (Naval Oceanography Portal), "History of the Astronomical Almanac"  (accessed September 2017).

## தகவல் வாயில்கள்
*.
* an unpublished, updated version of the above source.

பகுப்பு:அறிவியல் கருவிகள்
பகுப்பு:சூரியக் குடும்பம்
மணல் உப்புக்கொத்தி

**மணல் உப்புக்கொத்தி** ( *Charadrius leschenaultii* ) என்பது  உப்புக்கொத்திக் குடும்பத்தைச் சேர்ந்த ஒரு சிறிய பறவை ஆகும்.  

## பரவல்
thumb| கட்ச்சில் மணல் உப்புக்கொத்தி
thumb| கட்ச்சில் மணல் உப்புக்கொத்தி
இது துருக்கியின் அரை பாலைவனங்களிலும் நடு ஆசியா வழியாக கிழக்கு நோக்கியும் இனப்பெருக்கம் செய்கிறது. இது வெற்றுத் தரையில் கூடு  கட்டுகிறது. கிழக்கு ஆபிரிக்கா, தெற்காசியா, ஆத்திரேலியாவின் மணல் நிறைந்த கடற்கரைகளுக்கு இந்த இனம் வலுவாக வலசை போகின்றது. இது மேற்கு ஐரோப்பாவில் அலைந்து திரியும் ஒரு அரிய பறவை ஆகும். இது ஐஸ்லாந்து வரை மேற்கு ஐரோப்பா பகுதியில் பதிவு செய்யப்பட்டுள்ளது. இது வட அமெரிக்காவில் இரண்டு முறை காணப்பட்டது. அண்மையில் 14, மே, 2009 அன்று புளோரிடாவின் ஜாக்சன்வில்லில் காணப்பட்டது. 

## துணை இனங்கள்
இதில் மூன்று துணையினங்கள் அங்கீகரிக்கப்பட்டுள்ளன. அவை:  *C. l. columbinus* மற்றும் *C. l. scythicus* கடைசியாக *C. l. crassirostris என்பது ஆகும்.* 

## விளக்கம்
இந்தப் பறவையானது நீண்ட கால்களும் தடிமனான அலகும் கொண்டது. இனப்பெருக்க காலத்தில்  ஆண் பறவைகளுக்கு சாம்பல் முதுகும், வெள்ளை அடிப்பகுதியும் இருக்கும். நெஞ்சு, நெற்றி, கழுத்து போன்றவை கஷ்கொட்டை நிறத்தில் இருக்கும். பெண் பறவை மங்கிய நிறத்தில் இருக்கும்.  

குளிர் காலத்தில் வலசை போகும்போது இவறின் தோற்றம் மாறுகிறது. அப்போது இவற்றின் நெற்றியும் கண்ணின் மேற்பகுதியும் சிவந்த மஞ்சள் தோய்ந்த வெண்மை நிறத்தில் இருக்கும். அலகடியில் இருந்து கண்ணின் கீழ்ப்பகுதி வழியாக காதுவரை அகன்ற பழுப்பு நிறக்கோடு செல்லக் காணலாம். உடலின் மேற்பகுதி சாம்பற் பழுப்பு நிறம். மார்பும் வயிறும் வெண்மை நிறம். மார்பில் தெளிவற்ற பழுப்பு நிற வளையம் மிக மங்கலாகத் தெரியும்.

## சூழலியல்
இதன் உணவில் பூச்சிகள், ஓடுடைய கணுக்காலிகள், வளையப் புழுகள் உள்ளன.

ஆப்பிரிக்க-யூரேசிய புலம்பெயர்ந்த நீர்ப்பறவைகளின் பாதுகாப்பு ஒப்பந்தத்தின் ( AEWA ) பாதுகாப்பில் இடம்பெற்ற பறவைகளில் மணல் உப்புக் கொத்தியும் ஒன்றாகும்.
இடது|thumb|300x300px| Wynnum Esplanade, SE குயின்ஸ்லாந்து, ஆஸ்திரேலியா
thumb| முட்டை - MHNT

## மேற்கோள்கள்

## வெளி இணைப்புகள்

* மணல் உப்புக்கொத்தி - தி அட்லஸ் ஆஃப் சதர்ன் ஆப்ரிக்கன் பேர்ட்ஸில் உள்ள இனங்கள் உரை .

பகுப்பு:காணொளிக் கோப்பு உள்ள கட்டுரைகள்
பகுப்பு:உப்புக்கொத்திகள்
பகுப்பு:நடு ஆசியப் பறவைகள்
ஆலன் டிரசிலர்

**ஆலன் மைக்கேல் டிரசிலர்** *(Alan Michael Dressler)* (பிறப்பு: 23 மார்ச் 1948) ஒரு அமெரிக்க வானியலாளர் ஆவார்.  இவர் வாசிங்ட.னில் உள்ள கார்னகி  அறிவியல் நிறுவனத்தில் பணியாற்றுகிறார்.

இவர் ஓகியோவில் உள்ள சிஞ்சினாட்டியில் பிறந்தார். இவர் 1966 இல் வால்நட் கில்சு உயர்நிலைப் பள்ளியில் பள்ளிக் கல்வியை முடித்தார். இவர் பெர்க்கேலியில் உள்ள கலிபோர்னியா பல்கலைக்கழகத்தில் 1970 இல்  இய்ற்பியல் இளவல் பட்டம் பெற்றார்  இவர் சாந்தா குரூசில் உள்ள கலிபோர்னியா பல்கலைக்கழகத்தில் 1976 இல் முனைவர் பட்டத்தை வானியலில் பெற்றார்.  இவரது முதன்மையான் தொழில்முறை ஆர்வம் அண்டவியலிலும் பால்வெளிகளின் தோற்றம், படிமலர்ச்சியிலும் வானியல் கருவிகலிலும் புறப் பால்வெளி வானியலிலும் கவிந்திருந்தது.

1993 முதல் 1995 வரை டிரசிலர் வானியல் ஆராய்ச்சிக்கான பல்கலைக்கழகங்களின் கழகத்தின் "HST & Beyond: Expleration and the Search for Origins "  குழுவுக்குத் தலைமை தாங்கினார்.  இது  நாசாவுக்கு " புற ஊதா - ஒளியியல் - அகச்சிவப்பு விண்வெளி வானியலுக்கான ஒரு பார்வை " என்ற ஆவணத்தை வழங்கியது. மெகல்லன் தொலைநோக்கிகள் மற்றும் ஹப்பிள் விண்வெளி தொலைநோக்கியைப் பயன்படுத்தி சுருளி விண்மீன் பால்வெளிகளின் படிமலர்ர்ச்சியைப் பற்றி ஆய்வு செய்த நூக்கர் குழுவிலும் மார்ஃப்ஸ் ஒத்துழைப்புக் குழுவிலும் உறுப்பினராக இருந்தார். டிரசிலர் 2000 முதல் 2003 வரை நாசாவுக்கான தோற்றம் சார்ந்த துணைக்குழுவின் தலைவராக இருந்தார் , ஆனால்  புவியண்மை பொருள் ஆய்வுகள்,  இடர் குறைப்பு நுட்பங்கள் ஆய்வு / கண்டறிதல் குழுவின் மதிப்பாய்வில் உறுப்பினர் பதவியை மறுத்தார். டிரசிலர் தற்போது இனாமோரி மெகல்லன் வானொளிப்படக் கருவி, கதிர்நிரல் வரைவி (IMACS) விண்மீன் கொத்துருவாக்க  அளக்கையில் பணியாற்றி வருகிறார். இது விண்மீன் கட்டமைப்புகள், ஆழ்வெளி விண்மீன் கொத்துக்களில் உள்ள விண்மீன்திரளின் படிமலர்ச்சியை ஆய்வு செய்கிறது. அதாவது  நான்கு முதல் ஏழு பில்லியன் ஆண்டுகளுக்கு முன்பு நடந்த நிகழ்வுகளில்ஆய்வு செய்கிறது.  அவர் புவியொத்த கோள்கண்டறியும் சூரிய ஒளிமுகட்டு அறிவியல் தொழில்நுட்ப வரையறைக் குழுவில் உறுப்பினராகவும் உள்ளார்.

## விருதுகள்
1983 ஆம் ஆண்டில் டிரசிலர் அமெரிக்க வானியல் கழகத்திலிருந்து வானியல் துறையில் நியூட்டன்  இலேசி பியர்சுப் பரிசைப் பெற்றார். 1996 ஆம் ஆண்டில் வானியல் துறையில்  ஐக்கிய அமெரிக்கத் தேசிய அறிவியல் கல்விக்கழகத்துக்குத் தேர்ந்தெடுக்கப்பட்டார். 1999 ஆம் ஆண்டில் அவர் நாசாவிலிருந்து பொது சேவை பதக்கத்தைப் பெற்றார். 2017 ஆம் ஆண்டில் டிரசிலர் தலைமையிலான AURA " HST மற்றும் Beyond " குழுவிற்கு கார்ல் சாகன் நினைவு விருது வழங்கப்பட்டது.

## குறிப்புகள்

## வெளி இணைப்புகள்
* Oral history interview transcript with Alan Dressler on 24 February 2021, American Institute of Physics, Niels Bohr Library & Archives
* "Alan Dressler" Carnegie Institution for Science
* 

பகுப்பு:1948 பிறப்புகள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:வாழும் மக்கள்
பகுப்பு:அமெரிக்க அண்டவியலாளர்கள்
பகுப்பு:அமெரிக்க வானியலாளர்கள்
வானியல் துறையில் நியூட்டன் இலேசி பியர்சுப் பரிசு

**வானியலில் நியூட்டன இலேசி பியர்சுப் பரிசு** , அமெரிக்க வானியல் கழகத்தால் ஆண்டுதோறும் 36 வயதுக்குட்பட்ட இளம் வானியலாளருக்கு , நோக்கீடு வானியல் ஆராய்ச்சியில் சிறந்த சாதனைக்காக வழங்கப்படுகிறது. இந்த விருது அமெரிக்க வானியலாளர் நியூட்டன்  இலேசி பியர்சு பெயரால் அழைக்கப்படுகிறது.

1

## மேலும் காண்க

* வானியல் விருதுகள் பட்டியல்

## மேற்கோள்கள்

## வெளி இணைப்புகள்
* Newton Lacy Pierce prize, from the American Astronomical Society

பகுப்பு:அமெரிக்க விருதுகள்
பகுப்பு:வானியல்
கார்ல் சாகன் நினைவு விருது

**கார்ல் சாகன் நினைவு விருது** என்பது அமெரிக்க விண்வெளிக் கழகம், கோளியல் கழகம் ஆகியவற்றால் இணைந்து ஒரு தனிநபர் அல்லது குழுவிற்கு வழங்கப்படும் விருதாகும். 1997 ஆம் ஆண்டில் முதன்முதலில் வழங்கப்பட்ட ஆண்டுவாரி விருது அமெரிக்க வானியலாளர் வானியற்பியலாளரும் , அறிவியலைப் பரப்பியவருமான கார்ல் சாகன் (1934 - 1996) நினைவாக உருவாக்கப்பட்டது.

## மேலும் காண்க

* வானியல் விருதுகள் பட்டியல்
* விண்வெளி தொழில்நுட்ப விருதுகள் பட்டியல்

## மேற்கோள்கள்

## வெளி இணைப்புகள்

பகுப்பு:வானியல்
நாசா விதிவிலக்கான பொது சேவை பதக்கம்

நாசாவின் விதிவிலக்கான பொது சேவை பதக்கம் என்பது எந்தவொரு அரசு சாரா தனிநபருக்கு அல்லது அரசு ஊழியராக இல்லாத ஒரு தனிநபருக்கு வழங்கப்பட்ட ஒரு அமெரிக்க அரசாங்க விருது  ஆகும் , இது நாசா திட்டங்களில் பல பங்களிப்புகளை உள்ளடக்கிய நீடித்த செயல்திறனுக்காக வழஙப்படுகிறது.

வழங்கல் பின்வரும் வரன்முறைகள் அனைத்தையும் உள்ளடக்கியதாக இருக்க வேண்டும்.

* நீடித்த செயல்திறனுடன் நாசா வழங்கக்கூடிய செயல்பாடுகளில்  அல்லது அதன் பெருமையை உயர்த்துவதில் கணிசமான முன்னேற்றத்தை ஏற்படுத்தியுள்ளமை
* பணியாளரின் சாதனைகள் பற்றிய பதிவு மற்ற அரசு சாரா பங்களிப்பாளர்களுக்கு ஒரு தரமான முடிவுகளை அல்லது மேம்பாடுகளை வழங்கிய நாசாவின் திட்டத்தில் கணிசமான முன்னேற்றத்தைப் பின்பற்ற ஒரு  தர அளவுகோலை அமைக்கிறது.
* ஊழியர்களின் சேவைகளின் தாக்கமும் சிறப்பும்  முகமையின் வெற்றியில் நீடித்த தாக்கத்தை ஏற்படுத்தியுள்ளன.

## மேலும் காண்க

* நாசா புகழ்பெற்ற பொது சேவை பதக்கம்
* நாசா பொது சேவை குழு விருது
* நாசா விருதுகள் பட்டியல்

## மேற்கோள்கள்

## வெளி இணைப்புகள்
* NASA awards
* National Aeronautics and Space Administration Honor Awards (1969-1978)

பகுப்பு:நாசா
பகுப்பு:நாசா விருதுகள்
தேசியவாத காங்கிரஸ் கட்சி (அஜித் பவார்)

**தேசியவாத காங்கிரஸ் கட்சி (அஜித் பவார்)** (*Nationalist Congress Party (Ajit Pawar)* ( **NCP(AP)**), சரத் பவார் தலைமையிலான தேசியவாத காங்கிரசு கட்சியிலிருந்து, 1 சூலை 2023 அன்று அஜித் பவார் தலைமையில் பிரிந்த அரசியல் கட்சியாகும். இக்கட்சியின் தலைவரான அஜித் பவார் மகாராட்டிரா அரசில் துணை முதலமைச்சராக உள்ளார். இக்கட்சி தேசிய ஜனநாயக கூட்டணியில் உள்ளது.

## மேற்கோள்கள்

பகுப்பு:மகாராட்டிர அரசியல் கட்சிகள்
பகுப்பு:இந்திய அரசியல் கட்சிகள்
பகுப்பு:2023இல் நிறுவப்பட்ட அரசியல் கட்சிகள்